recursal/SuperWikiNEXT-32B huggingface dataset:
**Свен Ерик Бистрем** (норвешки: *Sven Erik Bystrøm*; р. 21 јануари 1992

) — норвешки професионален друмски велосипедист, кој вози за UCI World Tour екипата Интермарше-Ванти-Жобер Материо. Во 2014 година станал светски друмски првак под 23 години.

Потпишал со континенталната екипа Тим Естер Хус-Ридли во 2012 година. За Катјуша потпишал како стажант во август 2014 година, додека со професионален договор почнал од 2015 година. Бил именуван во почетниот состав за Вуелта а Еспања 2016. Исто така возел на Вуелта а Еспања 2017, но се повлекол од трката поради скршено рамо на седмата етапа.

Од 2018 година ќе вози за ОАЕ Тим Емирати со кој потпишал првичен двегодишен договор. Во јули 2019 година бил вклучен во почетниот состав за Тур де Франс 2019.

Достигнувања
------------

2009
1.  Краен пласман ГП Гренланд
1. Етапа 2
2. ГП Рингерике (јуниори)
2, У6 Сајкл Тур Тидахом (јуниори)
2010
3. Национално јуниорско друмско првенство
10. Краен пласман Реџо-Тур (јуниори)
1. Етапа 3
2011
5. Трка Химерланд
2012
1. Трка околу Франкфурт под 23 години
2. Национално друмско првенство под 23 години
8. Рогаланд ГП
2013
3. Национално друмско првенство под 23 години
4. Класик Барони Бреда
7. ГП Рингерике
2014
1.  Светско друмско првенство под 23 години
2. ГП Рингерике
3. Трка околу Франкфурт
6. ГП Хаделанд
6. Класик Барони Бреда
7. ЗЛМ Тур
9. Ронде ван Дренте
10. Краен пласман Трка околу Норвешка
10. Краен пласман Трка на Фјордови
10. Трка околу Фландрија под 23 години
2015
1. Пролог (ТТТ) Трка околу Австрија
1.  Младински пласман Сиркут Сиклуст Сарт
2016
7. Ле Самин
8. Краен пласман Трка околу Катар
2017
2. Национално друмско првенство
2020
1.  Национално друмско првенство
2021
6. Трофео Калвија
10. Краен пласман Трка околу Норвешка
2022
9. Краен пласман Волта ао Алгарве

### Распоред на резултатите на големите трки

| Голема трка | 2016 | 2017 | 2018 | 2019 |
| --- | --- | --- | --- | --- |
|  **Џиро** | — | — | — | — |
|  **Тур** | — | — | — | 110 |
|  **Вуелта** | 141 | СО | 113 | — |

СО = се откажал; — = не учествувал

Наводи
------

1. 1 2  „Sven Erik Bystrøm - UAE team Emirates". Архивирано од изворникот на 2021-09-25. Посетено на 4 July 2019.
2. ↑  Tyson, Jackie (12 January 2022). „2022 Team Preview: Intermarché-Wanty-Gobert Matériaux". *CyclingNews*. Future plc. Посетено на 16 January 2022.
3. ↑  „71st Vuelta a España". *ProCyclingStats*. Посетено на 20 август 2016.
4. ↑  „CyclingPub.com - Sven Erik Bystrøm out of Vuelta a España, World Championships in doubt". *cyclingpub.com*.
5. ↑  „Bystrom joins Kristoff in move to UAE Team Emirates".
6. ↑  „2019: 106th Tour de France: Start List". *ProCyclingStats*. Посетено на 1 July 2019.

Надворешни врски
----------------

|  |  |
| --- | --- |
| Ризница | „Свен Ерик Бистрем" на Ризницата ? |

* „Достигнувања на Свен Ерик Бистрем". Cycling Archives.
* „Достигнувања на Свен Ерик Бистрем". Cycling Quotient.
* „Достигнувања на Свен Ерик Бистрем". ProCycling.
**Собирачи на пепел** - роман на македонскиот писател Давор Стојановски од 2016 година, добитник на наградата „Роман на годината" на „Утрински весник".

Содржина
--------

Романот е раскажан во прво лице еднина, а главниот јунак е млад бонвиван, страстен учесник во ноќниот живот на градот и кој често ги менува сексуалните партнерки. Истовремено, тој е молчелив, лиричен, рефлексивен и летаргичен. Тој носи огромен револт кон светот околу себе, но не го искажува гласно, но затоа не го инетресираат вообичаените нешта, како: бракот, семејството, работата итн. Во романот се опишува еден долг ден во животот на главниот јунак, во кој тој се навраќања во сеќавањето и така оживува разни случки од минатото. Неговиот ден започнува така што тој оди на погреб, по што талка низ градот и на крајот завршува како натрапник во една куќа, барајќи тоалет. Преминувајќи го Вардар, нему му текнува дека постојат два збора за река во францускиот јазик, па така почнува приказната за неговата свршувачка со една Французинка. Подоцна, на прославата на годишнината од матурата, тој се сеќава на пријателката од училишните денови, која во меѓувреме се отселила во Франција.

Осврт кон романот
-----------------

Романот би можел да се опише како постадолесцентска проза. Тој не е жанровски или интердисциплинарно измешан, но се доближува до лирската проза. Авторот има цврста и одмерена реченица и успева на лесен и незабележлив начин да ги измеша миметичкиот план, описот на реалното Скопје со симболичкиот слој на доживувањето, а надворешниот свет е насликан преку неколку прецизни контури. Романот има модернистичка концепција. Во делото има прекрасни метафорички пасажи на социјалната условеност на луѓето кои не успеале да се снајдат во општеството.

Наводи
------

1. ↑  Роберт Алаѓозовски, „Во потрага по јунакот на нашето време", *Економија и бизнис*, година 19, број 226, април 2017, стр. 98-100.
2. ↑  Роберт Алаѓозовски, „Во потрага по јунакот на нашето време", *Економија и бизнис*, година 19, број 226, април 2017, стр. 98-100.
Оваа статија се однесува на војната помеѓу СССР и Авганистан од 1978.  За војната во Авганистан во рамки на Војната против теророт од 2001, погл. Авганистанска војна.

Советската инвазија на Авганистан.
**Советско-авганистанската војна** била деветгодишен конфликт во кој Советските војски влегле во Авганистан во поддршка на комунистичката Народна демократска партија на Авганистан во нејзината борба против муџахедините. Муџахедините пак, во контекст на Студената војна, биле поддржани од разни извори, вклучувајќи ги и САД, Саудиска Арабија, Пакистан, Египет и други муслимански земји.

Првобитно конфликтот започнал уште во текот на 1978 со присуство на советски воени инструктори и технички персонал на клучни локации во Авганистан, а кулминирал со масовна инвазија на 40. Армија на 27 декември 1979 во која бројот на ангажирани војници достигнал 104.000. Конечното повлекување на трупите на СССР започнало на 15 мај 1988 и завршило на 15 февруари 1989. Поради неконечниот статус на војната, конфликтот во Авганистан често се споредува со војната на САД во Виетнам.

Над 1 милион Авганистанци биле убиени во војната. 5 милиони Авганистанци пребегнале во Пакистан и Иран, што е 1/3 од предвоената популација на земјата. Уште 2 милиони жители биле внатрешно раселени. Над 1,2 милиони останале инвалиди, а вкупно 3 милиони биле ранети или повредени од воените дејства, главно цивили.

Системите за наводнување, критични за земјоделството во сувата авганистанска клима биле уништени од бомбардирањата. Во 1985, која била најлошата година од војната, над половина од сите фармери кои останале во Авганистан им биле бомбардирани полињата или убиена стоката.

Населението на вториот град по големина, Кандахар, се намалило од 200.000 пред војната, на околу 25.000 жители во 1987.

Наводи
------

1. ↑  Death Tolls for the Major Wars ...
2. 1 2  Kaplan, *Soldiers of God* (2001) (p.11)
3. ↑  Hilali, A. (2005). *US-Pakistan relationship: Soviet invasion of Afghanistan*. Burlington, VT: Ashgate Publishing Co. (p.198)
4. ↑  Kaplan, *Soldiers of God* (2001) p.188

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Студената војна |
| --- |
|  |
| 
* **САД**
* **СССР**
* АНЗУС
* НАТО
* Движење на неврзаните
* SEATO
* Варшавски пакт
* Студена војна II

 |
|  |
| 1940-тите | 
* Грчка граѓанска војна
* Железна завеса
* Источен блок
* Западен блок

 |
|  |
| 1950-тите | 
* Корејска војна
* Виетнамска војна
* Унгарска револуција (1956)
* Суецка криза
* Кубанска револуција

 |
|  |
| 1960-тите | 
* Берлински ѕид
* Кубанска криза
* Виетнамска војна
* Шестдневна војна
* Протестите во 1968 година
* Културна револуција
* Прашка пролет

 |
|  |
| 1970-тите | 
* Јомкипурска војна
* Граѓанска војна во Родезија

 |
|  |
| 1980-тите | 
* Советска војна во Авганистан
* Протести на плоштадот Тјенанмен од 1989 година
* Падот на Берлинскиот ѕид

 |
|  |
| 1990-тите | 
* Монголска демократска револуција
* Повторно обединување на Германија
* Пад на комунизмот во Албанија
* Распад на СФРЈ
* Распад на Советскиот Сојуз

 |

 |
Библиотека на Универзитетот Био-Био (2018)
**Универзитет на Биобио** (шпански: *Universidad del Bío-Bío* - **УББ**) е универзитет се наоѓа во Консепсион, Чиле.

Историја
--------

Универзитетот Биобио е основана на 1947 година, благодарение на Сојузот на некои институти во зоната.

Поврзано
--------

* Список на универзитети во Чиле

Надворешни-врски
----------------

* Универзитетот Биобио (шпански)

Координати: 36°49′20″S 73°0′45″W﻿ / ﻿36.82222° ЈГШ; 73.01250° ЗГД﻿ / -36.82222; -73.01250

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 135575223
* LCCN: n85053358
* ISNI: 0000 0001 2163 2064
* GND: 5017743-6
* NKC: ko2009297781

 |

 |
Изворот на Црвен Сар
Изворот на Бел Сар
**Сар** (француски: *Sarre*, германски: *Saar*) — река во североисточна Франција и западна Германија, десна притока на Мозел. Извира во венецот Вогези на границата на Алзас и Лорена (Лотарингија) и тече на север во Мозел кај градот Трир. Настанува како две првични реки — Црвен Сар и Бел Сар, кои се спојуваат во Лоркен), а извираат кај врвот Донон, највисокиот на северните Вогези. По 246 км (126 км во Франција и 120 км во Германија), Сар се влева во Мозел кај Конц (Рајнска област-Пфалц), помеѓу Трир и границата со Луксембург. Според германски извори, реката е долга 235 км. Сливот зафаќа површина од 7.431 км2.

Реката во минатото имала големо значење за јаглената, железната и челичната индустрија на областа Сар, која денес е покраина. Нејзините текови служеле за превоз на суровини и готови производи преку Сарскиот канал, каналот Марна-Рајна и Рајна до областа Рур или пристаништето Ротердам во Холандија.

Германскиот дел од реката има улога на воден пат, создаден со продлабочување на коритото, изградба на брани и исправување на течението, денес по неа не се одвива значаен товарен сообраќај.

Сар тече низ следниве департмани во Франција, сојузни покраини во Германија и населени места:

* Мозел (Ф): Абрешвилер (Црвен Сар), Лоркен, Сарбур, Фенетранж
* Долна Рајна (Ф): Сар-Инион
* Мозел (Ф): Саралб, Саргемин
* Сар (Г): Сарбрикен, Фелкинген, Вадгасен, Бус, Сарлуј, Дилинген, Мерциг
* Рајнска област-Пфалц (Г): Сарбур, Конц.

На бреговите на сар е сместена Фелклингенската железарница, заштитена како светско наследство на УНЕСКО. Во Метлах реката го образува својот познат јамчест свиок. Долното поречие во Рајнската област-Пфалц е развиено лозарството, каде претежно се одгледува ризлинг. Сè до почетокот на XX век, крај реката имало многу повеќе насади кои достигнувале сè до Сарбрикен. На почетокот на XXI век извесни лозари почнале повторно да садат лозници покрај бреговите.

Поважни притоки
---------------

* Близ
* Нид
* Примс

Галерија
--------

* Преграда кај СеригПреграда кај Сериг
* Сар кај СарбурСар кај Сарбур
* Каналска делба на рекатаКаналска делба на реката
* Брана на СарБрана на Сар
* Сар кај ШоденСар кај Шоден
* Патничко пловило по Сар кај СарлујПатничко пловило по Сар кај Сарлуј

Наводи
------

1. ↑  MULEWF Rheinland-Pfalz: *Saar Архивирано на 14 март 2013 г.*, abgerufen am 25. September 2012
2. ↑  Schleusen an der Saar Архивирано на 9 август 2014 г. – Wasser- und Schifffahrtsamt Saarbrücken

Надворешни врски
----------------

|  |  |
| --- | --- |
| Ризница | „Сар (река)" на Ризницата ? |

* Сар — база „Сандр"

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 235477065
* LCCN: sh85116164
* GND: 4051095-5
* SUDOC: 02749425X
* BNF: cb11952154k (податоци)
* NKC: ge909485

 |

 |
**„Сите во нашето семејство"** (романски: *Toată lumea din familia noastră*) — романско-холандски филм од 2012 година, во режија на Раду Јуде (Radu Jude), кој е автор и на сценариото, заедно со Корина Сабау (Corina Sabău). Главните улоги ги играат: Шербан Павлу (Şerban Pavlu), Софија Николаеску (Sofia Nicolaescu) и Михаела Сирбиу (Mihaela Sîrbu). Филмот бил прикажан на повеќе фестивали при што освоил неколку награди, како: „Срцето на Сараево" за најдобар филм на Сараевскиот филмски фестивал, наградата на публиката на B-EST Букурешкиот филмски фестивал, гран-при на Anonimul Film festival, „Златна количка" за најдобар долгометражен филм на Загребскиот филмски фестивал итн.

Синопсис
--------

Мариус е маж на возраст од речиси 40 години. Тој е разведен, а неговата петгодишна ќерка Софија живее со мајка ѝ и тоа му предизвикува големо незадоволство. Еден ден, кога доаѓа да ја земе Софија за да ги поминат заедно празниците, му кажуваат дека таа е болна. Мариус не верува и упорно бара Софија да појде со него. Тоа предизвикува судир во кој се вклучува целото семејство, а набргу кавгата излегува од контрола...

Наводи
------

1. ↑  HRT, Svi u našoj obitelji, rumunjsko-nizozemski film (пристапено на 14.11.2021)
Серех на Џет со соколот на богот Хор од горе
**Серех** — особено важен тип на хералдика користен во Древниот Египет. Како и подоцнежната картуша, го содржи кралското име.

Изглед
------

Серех бил украсена вињета комбиниран поглед на фасада на палатата и поглед на врвот од кралскиот двор. Зборот „serekh" потекнува од египетскиот збор за фасада. Различни серехи на различни видови објекти прикажуваат безброј варијации на фасадниот декор во неговата комплексност и во детали. Се чини дека не постојат строги уметнички правила за дизајнот на еден сарех.

Употреба
--------

Серех вообичаено се користел како кралски жиг, нагласувајќи го и почитувајќи го името на фараонот. Неговата употреба може да се следи уште од времето на Герзеанската култура (околу 3400 п.н.е.). Хиероглифите што го формирале името на кралот биле поставени во правоаголна екстензија на врвот на серехот, што го претставувало кралскиот двор. Дополнително, соколот на богот Хорус, или во неколку случаи животното на богот Сет, бил цртан на врвот на серехот, покажувајќи го небесниот покровител на именуваниот крал.

Ако зборот „серех" бил напишан со целосни букви (како што е прикажано во горната инфокутија), понекогаш придружена со минијатура од серех, исто така се користела во текст.

Историја
--------

Серех најпрвин се појавил како орнаментална минијатура за време на доцната Герзеанска култура, кога бил употребуван само како кралски грб. Од времето на Старото кралство наваму, првите употреби на целосниот пишан збор се појавуваат во старите папируси.

Наводи
------

1. 1 2 3 4   Jürgen von Beckerath: *Handbuch der ägyptischen Königsnamen* .
2. 1 2 3 4   Ролф Гундлах: *Хорус во палатата: Центар на државата и културата во фараонот Египет*.
3. 1 2 3 4   Тоби Ај Вилкинсон: *Рана династички Египет: стратегија, општество и безбедност.*
**Сар Маале** (познато и како *Саар Маале*) е маало во градот Велес на десниот брег на реката Вардар. Некогаш тоа било најсеверното велешко маало, односно било влез на градот Велес од правец на Скопје, а денес е дел од центарот на градот. Препознатливо е по големите дрва чинари (јавори) во самото средиште не маалото, од кои водат улиците кон Којник, Судот, Болницата и Поштата. Во целост е населено само со Македонци. Низ Сар Маале минува пругата кон Гевгелија и дел од пругата кон Кочани со препознатливиот железен мост. Во Сар Маале се наоѓаат Судот и средното училиште „Јовче Тесличков".

|  |  |  |  |  |
| --- | --- | --- | --- | --- |
| 

| * п
* р
* у
Населби и маала во Велес |
| --- |
|  |
| 
* Бабуна
* Бузаана
* Влашка Чешма
* Дворови
* Долни Дуќани
* Дорутовец
* Јурија
* Којник
* Поток
* Превалец
* Порцеланка
* Прцорек
* Рамина
* Речани
* Сар Маале
* Солено Чешмиче
* Трпезица
* Тунел
* Црна Џамија
* Ќерамидна

 |  |

 |
**Помошник на претседателот на САД за национална безбедност** (англиски: Assistant to the President for National Security Affairs **APNSA**), или најчесто скратено како **советник за национална безбедност** (**NSA**)  ― главен советник на претседателот на Соединетите Американски Држави за сите прашања поврзани со националната безбедност. Тој е член на Советот за национална безбедност на САД кој е дел од Извршната канцеларија на претседателот на САД. Канцеларијата на советникот за национална безбедност се наоѓа во западното крило на Белата куќа.

Советникот за национална безбедност го назначува претседателот, а потоа не треба да биде изгласан од Сенатот. Ако за оваа функција се именува генерал со три или четири ѕвезди, Сенатот треба да го потврди воениот чин. Советникот за национална безбедност учествува на состаноците на Советот за национална безбедност (НСК). Советникот за национална безбедност, исто така, заседава во Советот за домашна безбедност (ХСЦ). 

Моќта и улогата на советникот за национална безбедност варира од администрација до администрација, но во суштина е човек на ЦИА во Белата куќа. Од 1953 година, овој функционер предводел специјална група за надгледување на тајните операции на ЦИА во странство, која во 1970-тите била трансформирана во Четириесетти комитет (Forty Committee).

За време на криза, советникот за национална безбедност работи во Собата за ситуации во Белата куќа и на претседателот му обезбедува најнови вести за кризата.

Актуелен советник за национална безбедност (од 20 јануари 2021) е Џејк Саливен.

Наводи
------

*2009-02: The National Security Advisor and Staff* (PDF). WhiteHouseTransitionProject.org. 2009. Архивирано од изворникот (PDF) на March 3, 2016. Посетено на March 1, 2015.

1. ↑  The National Security Advisor and Staff: p. 1.
2. ↑  Portnoy, Steven (February 21, 2017). „McMaster will need Senate confirmation to serve as national security adviser". CBS News. Архивирано од изворникот на March 1, 2017. Посетено на March 12, 2017.
3. ↑  „"Playing God With the Forty Committee", by L. Fletcher Prouty". *ratical.org*. Архивирано од изворникот на 2020-10-25. Посетено на 2020-09-23. Занемарен непознатиот параметар `|deadlink=` (се препорачува `|url-status=`) (help)
4. ↑  „"Playing God With the Forty Committee", by L. Fletcher Prouty". *ratical.org*. Архивирано од изворникот на 2020-10-25. Посетено на 2020-09-23. Занемарен непознатиот параметар `|deadlink=` (се препорачува `|url-status=`) (help)

Надворешни врски
----------------

* WhiteHouse.gov/NSC

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 146094888
* GND: 2110870-5

 |

 |
**Систем** (од латински systēma, земено од грчки σύστημα systēma) е збир или композиција од меѓусебно поврзани елементи (објекти, ентитети) што создаваат единствено цело. Објектите може да се со произволна природа, кои можат да влијаат едни на други, а нивните интеракции не се независни. Притоа се создава целина чии својства битно се разликуваат од својствата на конститутивните елементи. Секој систем во принцип може да има голем број на состојби. Некои од тие состојби се почести од другите. Системот кој има само една состојба (чија вредност е 1) е потполно одреден. Во таа смисла со две или повеќе состојби е неодреден.

*Отворени системи* имаат влезни и излезни текови, што претставуваат размена на материја, енергија или информации со нивната околина.

Неодреденост на системите
-------------------------

Неодреденоста на системите е толку поголема колку што е поголем бројот на неговите состојби. Степенот на неодреденост се одредува со помош на мерката наречена ентропија. Притоа се среќаваат неколку видови ентропии:

* Хартлиева ентропија (*So*) — е мерка за неодреденост на системот. Колку е поголем бројот на можни состојби (односно колку веројатноста на реализација на произволната состојба е помала) толку ентропијата на системот е поголема и обратно.
* Шенонова ентропија — ја карактеризира веројатноста на реализација на произволна состојба на некој систем во кој сите состојби немаат подеднаква веројатност да бидат реализирани. Гледано генерално, ентропијата (неодреденоста) на системот зависи од:

1. Бројот на можни состојби и
2. Распределба на веројатностите на тие состојби.

Организираност на системите
---------------------------

За системите е карактеристично тоа што во однос на надворешната околина тие мора да поседуваат извесен степен на организираност. Поимот организираност е доста тешко да се дефинира, меѓутоа е јасно дека организираните системи се доста далеку од термодинамичката рамнотежа. Може да се смета, на пример, дека гасот што се состои од молекули (како компоненти на системот) во хаотично движење има нулта организираност, а организмите способни за одржување на своето постоење и размножување поседуваат висок степен на организираност. Сите организирани системи не се кибернетски, иако сите кибернетски системи имаат одреден степен на организираност.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4058801-4

 |

 |
**Беатриче од Баварија** (1344 - 25 декември 1359); — **кралица на Шведска** и сопруга на кралот Ерик XII од Шведска (1339–1359) кој заедно со неговиот татко кралот Магнус IV владеел во Шведска.

Животопис
---------

Беатриче била ќерка на Луј IV, Светиот римски цар (1282–1347) и неговата втора сопруга Маргарет Втора, грофицата од Хано (1311–1356). Во 1356 година таа била венчана за Ерик, кој како постар од два сина, станал ко-монарх по бунтот против неговиот татко, Магнус IV (1316–1374), кој бил монарх и на Норвешка и на Шведска. Помладиот син Хокон (1340–1380) требало да стане владетел на Норвешка. Беатриче беше кралица заедно со нејзината свекрва Бланш од Намур (1320–1363).

Беатриче и Ерик починале во 1359 година. Се верува дека нејзиниот сопруг починал од Црна смрт, и дека Беатриче, која родила мртвороден син, исто така починала од чума. Некои историчари веруваат дека таа и нејзиниот син биле погребани во манастирот „Црни фритри" во Стокхолм .

Спомен камен во манастирот Црна Фритри во Стокхолм

Наводи
------

1. ↑  „Beatrix". *Svenskt biografiskt lexikon*. Посетено на August 1, 2020.
2. ↑  „Erik Magnusson". *Svenskt biografiskt lexikon*. Посетено на August 1, 2020.
3. ↑  „Margaretha van Beieren en Margaretha van Avesnes (1311–1356)". *Digitaal Vrouwenlexicon van Nederland*. Посетено на August 1, 2020.
4. ↑  „Magnus 7 Eriksson". *Norsk Biografisk Leksikon*. Посетено на August 1, 2020.
5. ↑  „Blanca Av Namur". *Norsk Biografisk Leksikon*. Посетено на August 1, 2020.
6. ↑  „Håkon 6 Magnusson". *Norsk Biografisk Leksikon*. Посетено на August 1, 2020.
7. ↑  Beatrix, Svenskt biografiskt lexikon (art av S. Tunberg), hämtad 2020-07-07.
**Реј** - (англиски: *Ray*)- американски филм од 2004 година, во режија на Тејлор Хекфорд. Главните улоги ги играат: Џејми Фокс и Кери Вашингтон.

Содржина
--------

Филмот претставува биографија на легендарниот американски музичар Реј Чарлс (го игра Фокс). Филмот започнува со приказ на сиромашното детство на Реј, кој на шестгодишна возраст го губи видот. Подоцна, Реј остварува успешна музичка кариера, продавајќи многу плочи и освојувајќи голем број престижни награди, но постепено, обземен од славата, тој заглавува во проблеми со жените и со дрогата.

Наводи
------

1. ↑  „Реј", *Антена*, број 899, 18.9.2015, стр. 19.
2. ↑  „Реј", *Антена*, број 900, 25.9.2015, стр. 14.
**Систем со доказ за работа** (англ. *Proof-of-work*, *POW*, *PoW*) е систем со економска мерка за спречување на напади со преоптоварување на мрежата, спам напади или друг вид на злоупотреба на некоја услуга. Концептот на оваа одбрана за првпат се појавил во статија на Синтија Дворк и Мони Наор во 1993. Системот се состои од задавање тешка работа (често криптографска загатка) на корисникот на сервисот пред тој да испрати некое барање. На тој начин, корисникот може да испрати малку барања за одреден временски интервал (пропорционално со брзината на решавање на задачата).

Основата на ваквите системи е асиметријата: работата што корисникот треба да ја изврши е тешка (одзема многу време), но давателот на услугата брзо може да провери дали работата е точно извршена. Доколку се работи за proof-of-work систем кој се извршува на процесор, работата е да се пресмета вредност која задоволува однапред зададени критериуми.

Видови
------

Има два вида на proof-of-work системи:

**Предизвик-одговор системот** има директна врска помеѓу корисникот (клиентот) и давателот на услугата (опслужувачот). За клиентот да изврши акција или барање на опслужувачот, мора да побара предизвик од опслужувачот. опслужувачот одбира предизвик (математичка или криптографска задача) и ја праќа кон клиентот. Откако клиентот ќе го реши предизвикот, го испраќа решението заедно со потребното барање кон опслужувачот, кој пак ја реализира акцијата само доколку решението е точно.

**Решение-проверка** системот не претпоставува директна врска. Самиот клиент има право сам да си одбере предизвик/тешка задача заедно со неговото барање, и потоа заедно да ги испрати кон опслужувачот. опслужувачот проверува дали избраниот проблем е доволно тежок и точно решен, и доколку е така го реализира барањето.

Proof-of-work функции
---------------------

Постојат различни функции кои можат да се користат како задача за корисникот во proof-of-work системи:

* Diffie-Hellman загатка
* Парцијална инверзија на хеш функции (како SHA-256)
* Квадратен остаток на големи прости броеви
* Проблеми со теорија на графови (Cuckoo-Cycle)

Бескорисност на работата
------------------------

Голем број на proof-of-work системи работат на инверзија на хеш функција или друга асиметрична функција која не дава значаен резултат. Ова значи дека многу ресурси (пресметувачки, а со тоа и енергетски) се користат за непотребна цел. За да се спречи непотребна работа, постојат и proof-of-work системи чиј резултат е корисен, како алгоритмот Primecoin. Целта на овој алгоритам е на клиентот да му се зададе работа да бара прости броеви со одредени одлики, што е тешка задача, а е важна за математичарите.

1. 1 2  „Pricing via Processing, Or, Combatting Junk Mail, Advances in Cryptology". *CRYPTO’92: Lecture Notes in Computer Science No. 740*. 1993.
2. ↑  „Hashcash.org". 1997.
Предлошка:Политика наФилипините
**Претседател на Претставничкиот дом на Филипините** е претседателна долниот дом на Филипинскиот Конгрес,односно тој е претседател на Филипинскиот Претставнички дом.

Според рангирањето по претседателот, собранискиот претседател е трет и последен во линијата, после Потпретседателот и Претседателот на сенатот на Филипините.

Кога функцијата на собранискиот претседател е во мирување (вообичаено кога се воспоставува нов конгрес), **Генералниот Секретар на Претставничкот дом** ја извршуваа таа функција сè додека не се избере нов претседател.

Поврзано
--------

* Претставнички дом на Филипините
* Просперо Ногралес
**Серменинскиот манастир** претставува македонски православен машки манастирски комплекс сместен во атарот на гевгелиското село Серменин во пазувите на планината Кожуф.

Историја
--------

Според некои преданија, тука во минатото постоел манастир со голема соборна црква посветена на Пророкот Илија. За време на турското ропство целиот манастир бил запален и разрушен, а монасите убиени. На почетокот на 21 век, месното население и надлежната епархија решиле да го возобноват овој манастир. Денес (2013) манастирот е сѐ уште во изградба, каде манастирската црква е готова, додека конаците се во завршна фаза.

### Св. Илија

Главна статија: Црква „Св. Илија" - Серменин
Главна манастирска црква е таа што е позветена на Пророкот Илија. Црквата е осветена на 22 септември 2013 година. Според преданијата, црквата е изградена на местото на кое во периодот од 15 до 18 век постоела поголема соборна црква „Св. пророк Илија".

### Конаци

Мананстирот има еден конак кој е во узизградба.

Наводи
------

1. ↑  *Осветување на црква во Серменинскиот манастир*
2. ↑  *Продолжуваат градежните активности низ Епархијата*

|  |  |
| --- | --- |
| Ризница | „Серменински манастир" на Ризницата ? |
Логото на МЈУНИ.
**Санфранциската општинска железница** (**МЈУНИ**, англиски: *San Francisco Municipal Railway (MUNI)*) е системот на јавен превоз во градот и округот Сан Франциско, Калифорнија, САД.

Во 2018 година, МЈУНИ опслужувал 121 км2 со буџет од 1,2 милијарди американски долари. Тоа е седмото најголемо претпријатие за јавен превоз во САД со речиси 211 милиони пренесени патници во 2006 година, а е второ во Калифорнија по Метрото на Лос Анџелес.

Просечната брзина од 13 км/ч на возилата, го прави МЈУНИ најбавниот систем за јавен превоз во САД и еден од најскапите: автобусите го чинат повеќе од $19 на милја, а возовите се над $24 на милја. Но, тој е и еден од системите со најмногу патници на милја и со најголем број на возила.

Како интегрален дел од јавниот превоз во Заливската област на Сан Франциско, МЈУНИ вози 365 дена во годината и е добро поврзат со останатите претпријатија за јавен превоз, како БАРТ, КалТрејн, СамТранс, Голден Гејт Транзит и Еј-Си Транзит. Мрежата на МЈУНИ се состои од 54 автобуски линии, 17 тролејбуски линии, седум брзотрамвајски линии, три кабелскотрамвајски линии и две трамвајски линии. Голем број од патниците во текот на работната недела транзитираат до работните места во Сан Франциско. МЈУНИ дели четири станици со БАРТ.

Наводи
------

1. ↑  „А Year of Movement" (PDF). *SFMTA*.
2. ↑  „Wayback Machine" (PDF). *web.archive.org*. 2009-03-27. Архивирано од изворникот на 2009-03-27. Посетено на 2020-06-10.CS1-одржување: бот: непознат статус на изворната URL (link)
3. ↑  Dewar, Joe Eskenazi, Greg. „The Muni Death Spiral". *SF Weekly* (англиски). Архивирано од изворникот на 2020-09-28. Посетено на 2020-06-10.
4. ↑  „Report: Muni travels slower, costs more to operate than peer cities' transit". *The San Francisco Examiner* (англиски). 2014-03-17. Посетено на 2020-06-10.
За други значења на поимот, погл. Ричмонд (појаснување).
**Ричмонд** (англиски: *Richmond*) е гратче во Тасманија, Австралија, 25 km североисточно од Хобарт, во регионот на Јаглената Река. Според пописот од 2006 населението броело 880 жители.

Најпознатата знаменитост на Ричмонд е Ричмондскиот мост, изграден во 1823, при самите почетоци на создавањето на местото. Ова е најстариот мост во Австралија кој сè уште се користи.

Градот првично бил дел од маршрутата помеѓу Хобарт и Порт Артур сè до изградбата на Сорелскиот насип во 1872 г.

Денес Ричмонд е најпознат по тоа што е автентично зачуван како што бил во тоа време. Ова е живо туристичко место, каде сè уште стојат многубројни стари градби од песочник.

Туристички атракции
-------------------

Позначајни туристички атракции во Ричмонд се Ричмондскиот мост, Ричмондскиот затвор, резерватот Зуду, модел на Хобарт како што изгледал во 1800-тите[*мртва врска*], како и бројни други објекти од културно значење и паркови.

Наводи
------

1. 1 2  Австралиско биро за статистика (25 октомври 2007). „Richmond (L) (Urban Centre/Locality)". *2006 Census QuickStats*. Посетено на 11 ноември 2007.

Координати: 42°44′01″ S; 147°26′23″ E﻿ / ﻿42.733554° ЈГШ; 147.439785° ИГД﻿ / -42.733554; 147.439785
Светска карта со симболи за опасност од ОМУ поставени на неа
**Биолошкото војување**, исто така е познато како војување користејќи микрорганизмите, употребата на патогени како што се вирусите, бактериите и други болести кои предизвикуваат биолошки агенси или отрови произведени од нив како биолошко оружје или „биооружје".

Постои јасно преклопување помеѓу **биолошко војување** и хемиско војување, како и употребата на отрови произведени од страна на живите организми се сметало неетично според одредбите со ковенцијата на двете биолошки и отровни оружја и конвенцијата за хемиско оружје. Отровите кои се од органско потекло, често се нарекуваат „midspectrum agents".

Биолошкото оружје може да биде наменето за да убие, лиши, или сериозно да нарушат одредено лице, група на луѓе, па дури и цело население. Тоа исто така може да се дефинира како материјалното или одбрана против ваквата професија. Биолошкото војување е воена техника која може да биде користена од страна на националистичките држави или ненационалистичките групи. Во вториот случај, или ако националистичка држава ја користи тајно, тоа може да се смета за биолошки тероризам. Женевската конвенција ја ограничува употребата на биолошко и хемиско оружје, како и правото да се користи за остварување воени цели.

Наводи
------

1. ↑  Вилис, Марк; Лајос Рожа, Малколм Дандо (2006), *Смртоносна култура: Биолошкото оружје од 1945 па наваму*, универзитет Харвард, стр. 284–293, 301–303, ISBN 0-674-01699-8
2. ↑  Колин Греј. (2007). *Уште едно крваво столетие: Идните војни*. **Стр. 265 до 266**. Феникс. ISBN 0-304-36734-6.

Надворешни врски
----------------

* Биолошкото оружје и меѓународното хуманитарно право — ICRC
* WHO: Последици по здравјето од биолошкото и хемиско оружје Архивирано на 1 ноември 2001 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85014201
* GND: 4145628-2
* BNF: cb11958790j (податоци)
* NKC: ph200818
* BNE: XX527551

 |

 |
**Биосферен резерват Источни Карпати** — прекугранично заштитено подрачје, назначено како област со глобално значење според програмата на УНЕСКО за човекот и биосферата. Сместен е на источните Карпати и вклучува делови од три земји: Полска, Словачка и Украина.

Биосферниот резерват зафаќа вкупна површина од 2.132,11 квадратни километри.

Преглед
-------

Резерватот првично бил назначена како Полско-словачка прекугранично заштитено подрачје во 1992 година. Бил проширен да го вклучи украинскиот дел во 1998 година.

Надворешни врски
----------------

* Unesco.org: official **East Carpathian Biosphere Reserve** website
* iabsi.com: East Carpathian Biosphere Reserve
* Carpates.org: East Carpathian Biosphere Reserve
* Carpathians.org.ua: Carpathians of Ukraine
**Ричмондскиот мост** (англиски: *Richmond Bridge*) — своден мост од културно-историско значење долж познатиот пат B31 наречен „Пат на осудениците" (*Convict Trail*) во Ричмонд, 25 km северно од Хобарт во Тасманија, Австралија. Ова е најстариот мост во Австралија кој сè уште се користи.

Историја
--------

Темелот на Ричмондскиот мост е удрен на 11 декември 1823 и изградбата траела сè до 1825 година, сето време користејќи робијашка работна сила. Мостот првобитно го носел името „Бигиев мост" (*Bigge's Bridge*), именуван по кралскиот комесар Џон Биги, кој ја воочил потребата од мост во 1820 г.

Во 2005 година мостот бил прогласен за место од инзвонредно историско значење и бил прогласен за културно наследство на Австралија.

Изградба
--------

Ричмондскиот мост е изграден од песочник одломен од ридот Бучерс Хил, па пренесуван од робијашите со рачни колички. Тој се состои од четири главни свода, секој со распон од 4,3, 8,1, 8,3, 8,5, 8.3 и 4.1 метри, кои се издигаат над нагибени носачи со заострени триаголни краеви порамнети со течението на реката.

Галерија
--------

* Поглед кон мостотПоглед кон мостот
* Спомен-плоча на Ричмондскиот мост која накратко ја раскажува неговата историјаСпомен-плоча на Ричмондскиот мост која накратко ја раскажува неговата историја
* Овој камен го покажува датумот кога започнала изградбатаОвој камен го покажува датумот кога започнала изградбата

Надворешни врски
----------------

* Страница „Откријте ја Тасманија" Архивирано на 19 јуни 2006 г. Пристапено во мај месец 2006. (англиски)
* Тасмански заедници на семрежјето Архивирано на 25 април 2006 г. (англиски)
* Ричмондскиот мост на страница на Австралиското национално богатство, пристапено на 9 јули 2008. (англиски)
* Влада на Австралија - Министерство за животна околина и национално богатство - *Историскиот Ричмондски мост — бисер на националното богатство* Архивирано на 10 септември 2006 г. Издание за печат, 2005. (англиски)
Национално знаме на Унгарија и на Унгарците.
**Унгарци** (или уште нарекувани и **Маѓари**, унгарски: *magyarok*) — етничка група, поврзани со нивната матична држава Унгарија, централно европска држава и нејзините земји претходнички (Кралството Унгарија и Народна Република Унгарија). Денеска во светот има околу 14 милиони Унгарци, од кои 10 милиони живееат во денешна Унгарија (од пописот од 2001). Околу 2,5 милиони Унгарци живеат во областите што му припаѓале на Кралството Унгарија пред Договорот од Тријанон од 1920, сега веќе дел од седумте соседи на Унгарија, како што се Романија, Словачка, Србија и Украина. Значителна група на луѓе со унгарско потекло живее во различни делови од светот (најголем дел од нив е во Соединетите Американски Држави), меѓутоа само мал дел од нив го зборуваат унгарскиот јазик и ги негуваат унгарските обичаи. Унгарците се поделени во неколку подгрупи според локалните лингвистички и традиционални обележја. Најголем дел од Унгарците се римокатолици.

Унгарците како тема во уметноста и во популарната култура
---------------------------------------------------------

* „Унгарски благородник" - песна на унгарскиот поет Шандор Петефи.
* „Унгарка" (срп. *Мађарица*) — песна на српскиот поп-пејач Здраво Чолиќ.

Наводи
------

1. ↑  „18. Demographic data – Hungarian Central Statistical Office". Архивирано од изворникот на 2011-05-12. Посетено на 2010-05-27.
2. ↑  Šandor Petefi, *Sloboda i ljubav*. Beograd: Rad, 1969, стр. 21-22.
3. ↑  Zdravko Čolić, Sarajevo Koševo 2010 / Live, AZ PR Productions.

|  |  |  |  |
| --- | --- | --- | --- |
| 

| * п
* р
* у
Европски етнички групи |
| --- |
|  |
| 
Австријци **·** 
Албанци **·** 
Андорци **·** 
Баски **·** 
Белоруси **·** 
Бошњаци **·** 
Британци  (Англичани  **·**  Велшани  **·**  Северни Ирци  **·**  Шкотланѓани)  **·** 
Бугари **·** 
Валонци **·** 
Германци **·** 
Грци **·** 
Данци **·** 
Естонци **·** 
Ирци **·** 
Исланѓани **·** 
Италијанци **·** 
Летонци **·** 
Литванци **·** 
Луксембуржани **·** 
Македонци **·** 
Малтежани **·** 
Молдавци **·** 
Норвежани **·** 
Полјаци **·** 
Португалци **·** 
Романци **·** 
Руси **·** 
Словаци **·** 
Словенци **·** 
Срби **·** 
Турци **·** 
Украинци **·** 
Унгарци **·** 
Финци **·** 
Фламанци **·** 
Французи **·** 
Холанѓани **·** 
Хрвати **·** 
Црногорци **·** 
Чеси **·** 
Швеѓани **·** 
Шпанци
 |

 |
**„Тесна кожа 4"** – српски филм од 1987 година, во режија на Милан Живковиќ и Вуксан Луковац. Главните улоги ги толкуваат: Никола Симиќ, Милан Гутовиќ, Ружица Сокиќ и Воја Брајовиќ. Ова е последниот филм од серијалот „Тесна кожа".

Синопсис
--------

По повод 35-годишнината од неговата работа, Пантиќ (го игра Симиќ) добива плакета и часовник, но тој се надева на унапредување. За тоа време, директорот Шојиќ (го игра Гутовиќ) склучува договор со Ѓоле и со господинот Трпковиќ со цел да го уништи претпријатието, а потоа да го продаде на лицитација и така да си обезбеди пари за себе. Подоцна, Пантиќ добива отказ и почнува да работи како приватен детектив во една агенција. Сосема случајно, за време на една задача, тој дознава за планот на Шојиќ. Утредента, тој го уценува Шојиќ, надевајќи се дека така ќе добие унапредување, но неговата намера не се оставрува...

Наводи
------

1. ↑  РТС, Тесна кожа 4 (пристапено на 1.1.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Мостот Ријалто** (италијански: *Ponte di Rialto*, венецијански: Ponte de Rialto) — најстариот од четирите мостови кои се наоѓаат на Големиот канал во Венеција, Италија. Изграден е помеѓу 1588 и 1591 година. Мостот е еден од важните симболи на Венеција.

Историја
--------

Ријалто
Првиот сув премин на Големиот канал бил понтонски мост изграден во 1181 година од Николо Баратиери. Тој бил наречен *Понте дела Монета*.

Развојот и важноста на пазарот Ријалто на источната страна го зголемил сообраќајот на мостот, кој бил заменет во 1255 година со дрвен мост. Оваа структура имала две наклонети рампи со подвижен централен дел и кој можел да се подигне за да се овозможи поминување на високи бродови. Врската со пазарот на крајот довело до промена на името на мостот. Во текот на првата половина на 15 век, по должината на страните на мостот биле изградени два реда продавници. Ов донело приход во државната каса, што помогнало да се одржи мостот.

Одржувањето било од витално значење за дрвениот мост. Тој бил делумно изгорен во револтот предводен од Бајмонте Типоло во 1310 година. Во 1444 година, мостот се срушил поради тежината на толпата што ја гледала парадата на чамците и повторно се срушил и во 1524 година.

Идејата за обнова на мостот но овој пат со употреба на камен најпрво била предложена во 1503 година. Неколку проекти биле разгледани во наредните децении. Во 1551 година, властите побарале предлози за обновување на мостот Ријалто. Плановите биле понудени од познати архитекти, како што се Јакопо Сансовино, Андреја Паладио и Џакомо Бароци да Вињола, но сите предложиле класичен пристап со неколку сводови, што било оценето како несоодветно за ситуацијата. Микеланџело, исто така, се сметал за дизајнер на мостот.

Овој камен мост, единствен распоред дизајниран од Антонио да Понте, конечно бил завршен во 1591 година. Сличен бил на дрвениот мост што претходно постоел. Две наклонети рампи доведуваат до централен трем. На двете страни од тремот, покриените рампи носат редови на продавници.

Денес мостот е една од врвните туристички атракции во Венеција.

Наводи
------

1. ↑  Fulton, Charles Carroll (1874). *Europe Viewed Through American Spectacles* (Google Books). Philadelphia: J.P. Lippincott & Co. стр. 242. Посетено на 5 September 2008. There being no vehicles or horses in Venice, it is simply for pedestrians.
2. ↑  Molmenti, Pompeo; Horatio Forbes Brown (13 October 1906). *Venice: Its Individual Growth from the Earliest Beginnings to the Fall of the Republic* (Google Books). Chicago: A.C. McClurg & Co. стр. 29. Посетено на 5 September 2008.
3. ↑  Povoledo, Elisabetta (30 March 2017). „3 Are Held on Suspicion of Plot to Attack Rialto Bridge in Venice". The New York Times]]. Посетено на 31 March 2017. The Italian police announced on Thursday that they had dismantled a suspected jihadist cell whose members had discussed blowing up the Rialto Bridge, one of the top tourist attractions in Venice Не се допушта закосување или задебелување во: `|publisher=` (help)

Надворешни врски
----------------

|  |  |
| --- | --- |
| Ризница | „Ријалто (мост)" на Ризницата ? |

* Rialto Bridge — *Structurae* (англиски)
* Satellite image from Google Maps
**Тесалоника** (352 или 345 п.н.е. - 295 п.н.е.) — македонска принцеза а подоцна и македонска кралица. Родена е како незаконска ќерка на македонскиот крал Филип II и неговата тесалиска конкубина Никесиполис. Филип на денот на нејзиното раѓање извојувал важна победа во Тесалија, па затоа и го дал името "Тесалиска победа" ("Θεσσαλο" и "νίκη"). Набрзо после нејзиното раѓање мајкаи починала, па грижата за неа ја презела кралицата Олимпија, која со Никисеполис била добра пријателка. Со оглед на тоа што Тесалоника не била законско дете, главно била поштедена од сплетките околу одржувањето на династичката лоза.

Но таа ситуација се променила кога во 323 п.н.е. починал нејзиниот полубрат, славниот Александар Македонски, а дијадосите почнале да се интересираат за неа, имајќи предвид дека доколку се оженат со неа ќе го легитимираат своето преземање на Александровата империја. Тесалоника цело време и останала верна на својата маќеа, дури и 317 п.н.е. била заедно со неа при опсадата во Пидна од страна на Касандар. 315 п.н.е. Пидна паднала во рацете на Касандар, Олимпија била убиена а Касандар потоа се оженил со Тесалоника. Во бракот со Касандар, Тесалоника родила три сина: Филип, Антипатар и Александар. Касандар на својата жена и оддал почит на тој начин што новата македонска престолнина ја нарекол по нејзиното име.

Така денешен Солун по тој повод го носи името на Тесалоника.

После смртта на Касандар, 297 п.н.е. а веднаш после него и Филип V, Тесалоника се обидела да ги убеди Антипатар и Александар да владеат заеднички. Но Антипатар не ја послушал, наместо тоа го протерал од Македонија својот брат Александар а Тесалоника ја убил.

Легенда за Тесалоника
---------------------

Постои една легенда за Тесалоника која вели дека Александар Македонски од своите патувања низ Азија и донел еликсир на бесмртноста. Кога Тесалоника слушнала за смрта на својот полубрат, се фрлила во море, но не можела да се удави туку станала морска сирена која ги следела бродовите и се распрашувала дали нејзиниот брат е жив. Ако слушнела дека нејзиниот брат е мртов, се претворала во Горгона и ги јадела бродовите.

Наводи
------

1. 1 2  *Македонски историски речник*. Скопје: ИНИ. 2000. стр. 452. ISBN 9989-624-46-1. На `|first=` му недостасува `|last=` (help)

Надворшени врски
----------------

* Ancient Worlds - Thessalonike The Tragic Queen (англиски)
* Lysimachos Biographies - Thessalonike Архивирано на 20 јули 2007 г. (англиски)
* The pedigree of Thessalonice of Macedonia Архивирано на 5 април 2008 г. (англиски)
* Smith, William (ed.); *Dictionary of Greek and Roman Biography and Mythology*, "Thessalonice", Boston, (1867) (англиски)
Тетида сликана од Војаџер 2 во 1981 година
**Тетида** или **Сатурн III** — месечина на Сатурн со средна големина и пречник од 1.072 километри.

Италијанскиот астроном Џовани Доменико Касини ја открил Тетида на 21 март 1684 година. Речиси по 200 години било откриено дека Тетида ја дели орбитата со уште 2 помали месечини: Телесто и Калипсо. Нејзниата површина покажува дека Тетида претрпела тектонски промени и обновување на површината. Можат да се забележат две структури. Кратерот создаден при удар Одисеј (широк 400 километри) се истакнува на главната полутопка. Овој кратер е голем, но плиток; на почетокот имал облик на длабок сад, кој подоцна станал порамен поради слоевите мраз. Втората голема структура е кањонот Итака на страната на Тетида што е свртена кон Сатурн. Овој огромен систем од долини се простира на една половина од месечината. Веројатно, тој се создал поради распукување, што било последица од удар кој се создал кратерот Одисеј, или кога внатрешноста на Тетида замрзнала и површината на месечината се зголемила и се растегнала.

Користена литература
--------------------

* Андоновска, Ема и Шувака-Хоџиќ, Лавинија (2008). „Вселена". Скопје: Младинска книга. ISBN 978-9989-2721-8-9.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Сатурнови месечини |
| --- |
|  |
| *Привремените имиња се закосени.* |
|  |
| Прстенови пастири | 
* *S/2009 S 1*
* Елисни месечинки
* Пан
* Дафнис
* Атлас
* Прометеј
* ?(*S/2004 S 6*
* *S/2004 S 4*
* *S/2004 S 3*)
* Пандора

 |
|  |
| Соорбитални | 
* Епиметеј
* Јанус

 |
|  |
| G-прстен | 
* Егеон

 |
|  |
| Мимант и Алкиониди | 
* Метона
* Анта
* Палена

 |
|  |
| Внатрешни големи  (со тројанци) | 
* **Мимант**
* **Енкелад**
* **Тетида**
	+ Телесто
	+ Калипсо
* **Диона**
	+ Елена
	+ Полидевк

 |
|  |
| Надворешни големи | 
* **Реја**
* **Титан**
* Хиперион
* **Јапет**

 |
|  |
| Инуитска група | 
* Кивиук
* Ијирак
* Палијак
* S/2004 S 29
* S/2004 S 31
* Сијарнак
* Таркек

 |
|  |
| Галска група | 
* Албиорикс
* Бевин
* Еријапо
* Тарвос

 |
|  |
| Нордиска група | 
* Феба
* Скади
* S/2004 S 37
* S/2007 S 2
* Скол
* Хирокин
* Грејп
* Мундилфари
* S/2004 S 13 (?)
* S/2006 S 1
* S/2007 S 3 (?)
* Сутунг
* Сатурн LIV
* Јарнсакса
* Нарви
* Бергелмир
* Хати
* S/2004 S 17 (?)
* S/2004 S 12 (?)
* Сатурн LIX
* Фарбаути
* Тримр
* Бестла
* S/2004 S 7 (?)
* Егир
* Сатурн LXI
* Сатурн LV
* Сатурн LVII
* Сатурн LXII
* Сатурн LVI
* S/2006 S 3
* Сатурн LXV
* Кари
* S/2004 S 28
* Логи
* Сатурн LXVI
* Фенрир
* Имир
* Сурт
* Сатурн LXIII
* S/2004 S 21
* S/2004 S 39
* S/2004 S 36
* Форнјот
* Сатурн LXIV
* Сатурн LVIII

 |
|  |
| 
* Сатурнови прстени
* Касини-Хајгенс
* Темида
* Хирон

 |

 |